Faḍma at Menṣur Ɛemruc, d adrar n ṣṣebar , ur t-tekfi ara ccama tbub ger yiɣalen-is, i deg ur telli d sebba , tarna timetti i tt-yenfan s yisem n nnif d lḥarma, akked tt-yemma-tt i yɛarḍen ad as-tsufaɣ arruḥ di temẓi-s. Arnu ɣer-s tamuḥqranit d maḥyaf , d lɣarba i ttyesbaɛden ɣef wakal-is.D ttin yettwalin lmut yettawin arraw-is yiwen deffir wayeḍ . Tenḥaf maci dizli di tudart-is. Di yal tallit ideg teddar, yettɛeday fella-s uzaylal, tewwet siɛqa deg ufwad-is imi tezwar yamma-s d xemsa n waraw-is d wargaz-is ɣer wakal.